alibayram/wikipedia-40-langs huggingface dataset:
افلاطونيه جديده

افلاطونيه جديده (انجليزى: Neoplatonism; فرنساوى: Néoplatonisme)، اخر مذهب فى الفلسفه اليونانيه. ظهر فى القرن التالت لغاية الساتت. اتأثر بتعليم افلاطون بس مزجها بعناصر من اريسطو و الرواقيين، و كمان مع عناصر شرقيه و مسيحيه . من اشهر فلاسفة الافلاطونيه الجديده افلوطين، و امونيوس ساكاس، و فورفوريوس، و هيباتيا. اهم نظرياتها ان فيه ”الخير الكامل“ اللى بتفيض منه كل الموجودات فى تدرج من فوق لتحت و ده بيسموه الفيض. و ان هدف النفس الوحده مع الخير الكامل .

لينكات برانيه

مصادر 

ديانات
فلسفه
الارمادا الاسبانيه

الأرمادا الاسپانيه او الأرمادة ، ( 1588 )، بالاسبانى : Grande y Felicísima Armada - بالانجليزى : Spanish Armada - ، اسطول كان بيتكون من 130 سفينه عليه 30.000 راجل، وجهه فيليپ التانى ، ملك اسبانيا ضد انجلترا.

معركة جريفلاينز 
الاسطول كان عليه انه يروح فلاندر عشان ينقل من هناك جيش الساندرو فارنيزى، عشان يغزى انجلترا و يستولى على عرشها لفيليپ. طلعت الأرمادا من ليشبوا فى مايو، و فى يوليه واجهت الاسطول الانجليزى و قامت معركه بين الاسطولين فى القنال الانجليزى يوم 8 اغسطس 1588 اتعرفت باسم معركة جريفلاينز البحريه Battle of Gravelines . اتلقى اسطول الارمادا خساير كبيره و هرب على الشمال بمساعدة الريح و لف حوالين بريطانيا و ايرلندا و ما رجعش اسبانيا غير نصه.

لينكات برانيه

مصادر 

الحروب الصليبيه
تاريخ اسبانيا
ازارقه

أزارقة ، فرقه اسلاميه متطرفه بتتبع عربى اسمه نافع ابن الأزرق (65 هـ ). فى مذهبهم اللى يشرب كاس خمره كافر يحق هدر دمه و اللى ما يساعدهمش و ما ينصرهمش كافر و لو لحد كان على مذهبهم (القعدة) . اتفقوا مع الخوارج فى تكفير على و عثمان و تكفير السلطان الجائر و الخروج عليه مهما كانت النتايج دمويه و بتنتهك الحرمات و بتزعزع الدوله و بتخسر المال.

مصادر 
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

مذاهب اسلاميه
عرب
ثقافه عربيه
استفانوس

القديس استفانوس ،- باليونانى : Στέφανος ، بالانجليزى : Saint Stephen -، ( القرن 1 - ح 36 ) اول شهيد مسيحى اترجم على ايد اليهود فى القدس ح سنة 36 ميلاديه بتهمة الهرطقه ضد الرب و موسى. عاش فى اسكندريه ، مصر و كان واحد من سبع شمامسه اختارهم رسل المسيح بعد العنصرة.اتحمل الرجم بشجاعه اسطوريه ، و قعد يصلى عشان راجميه و وشه بيلمع زى " وش ملاك " ( اعمال 6 و 7 ).

بيحتفل بذكراه فى الكنيسه الغربيه يوم 26 ديسمبر و فى الكنيسه الشرقيه و الملكانية فى مصر يوم 27 ديسمبر.

مراجع 

مسيحيه
قديسين مسيحيين
مصر تحت الاحتلال البريطانى

مقاله محتاجه توضيب و تنسيق وتحسين و مصادر

الظروف اللى خلت البريطانيين يحتلو مصر 
 الثوره العرابيه بقيادة احمد عرابى سنة 1881 و أحداث عابدين و طلب الخديوى توفيق مساعده من البريطانيين علشان يغلب عرابى.
 كان يوجد فى مصرالكثير من الجنسيات الاجنبية و بالذات ايام محمد على اللى جاب ناس عندهم خبره من كل الجنسيات عشان مصر تستفيد بخبراتهم فى كل المجالات فمن وقت محمد على كترو الاجانب فى مصر جدا و كان منهم و فيهم ناس استقرت فى مصر و كان مصر فيها جاليات كبيره من جنسيات كتير.
 فى عهد الخديوى اسماعيل زادت علاقة الاوروبيين بمصر لان خد كتير من اسلوب جده محمد على فى انه يطور بلده مصر و فى مشروع قناة السويس اللى كان عباره عن شركه مساهمه مصر (صاحبة الارض واللى هتقدم النسبه الكبيره من العمال اللى هيشتغلو (اربع اخماس العمال) و بين فرنسا (صاحبة المشروع او الفكره و اللى هتقدم المكينات بتاعة الحفر وخمس العمال اللى هيحفرو), فشركة قناة السويس بدأت مصريه فرنساويه لكن بعد الازمه الاقتصاديه اللى حصلت فى مصر ايام الخديوى اسماعيل كان من اهم اسبابها استدانة الخديوى و دخول مشاريع كبيره و كتيره و تطوير فى مجالات كتير فى وقت واحد فاضطرت مصر انها تعرض شويه من الاسهم بتوعها فى شركة قناة السويس للبيع فصممت بريطانيا جدا انها تشترى الاسهم اللى مصر هتبيعها لان المكان بتاع قناة السويس من اهم الاماكن الاستراتيجيه فى العالم لان بريطانيا ليها مناطق كتير فى جنوب و جنوب شرق اسيا تبع التاج البريطانى و قناة السويس هيا اسهل و اءمن و اقرب الطرق عشان بريطانيا توصل للاماكن اللى تبع التاج البريطانى فى جنوب و جنوب شرق اسيا, فمن وقت لما بريطانيا اشترت الاسهم اللى مصر باعتها بقت هيا كمان ليها اسهم بتديها حق فى شركة قناة السويس (حق انتفاع) السويس لحد سنة 1958 و بعدها تبقى شركة قناة السويس شركه مصريه. لما قامت الثوره العرابيه و استعان الخديوى بالإنجليز انتهزت بريطانيا الفرصه و دخلت مصر بحجة إن ليها حق فى شركة قناة السويس و فى حمايه مواطنيها

يوم 11 يوليه سنة 1882 دكت مراكب الانجليز اسكندريه و نزل جيشهم على بر مصر و اتصدى ليهم احمد عرابى و قامت معركة التل الكبير اللى انهزم فيها عرابى و دخل الانجليز القاهره يوم 15 سبتمبر 1882 و بدأ إحتلال الانجليز لمصر اللى دام لغاية النص التانى من القرن العشرين
.

وجود قواعد انجليزيه و الحرب العالميه الأولى 
مع بداية الحرب العالميه الاولى و اللى كانت وقتها بتتسمى الحرب العظمى و اللى كانت بين الحلفا و اللى منهم بريطانيا و بين المحور و اللى كان منهم الدوله العثمانيه و اللى كانت تحكم مصر من ايام سليم الاول ( 1517 ) خلعت بريطانيا الخديوى عباس حلمى التانى فى 19 ديسمبر 1914 بسبب مناهضتة للإحتلال البريطانى و حل محله عمه السلطان حسين كامل و اعلنت بريطانيا الحمايه على مصر فى ديسمبر 1914 ، و فضلت فى مصر قواعد عسكريه انجليزيه طول فترة الحرب العالميه الأولى لكن بعدما انتهت الحرب و انهزمت الامبراطوريه العثمانيه و استقلال مصر عن الامبراطوريه العثمانيه و استقلال مصر الاسمى تحت الإحتلال البريطانى بموجب تصريح 28 فبراير 1922 اتعمل دستورها الخاص سنة 1923 اللى اتعرف بإسم دستور 1923 اللى كان من نتايج ثورة .

الفتره من دستور 23 لمعاهدة 36 

 
احداث 1882
رودولف ديزل

رودولف كريستيان كارل ديزل ، بالالمانى : Rudolf Christian Karl Diesel ( باريس 1858 ، 18 مارس - اختفى فى القنال الانجليزى، 29 سبتمبر 1913 )، مهندس المانى و مخترع محرك الديزل (1897) اللى اثبت بيه نظريته اللى بتقول ان الحراره الناتجه عن الانضغاط ممكن تولع وقود. فتح مصنع لتصنيع محرك الديزل.

اختفى فجأه بطريقه غامضه سنة 1913 و هو بيعدى القنال الانجليزى على الباخره " درسدن "، اللى كانت رايحه لندن من انتويرپ فى بلچيكا ، و ما حدش لسه عارف ان كان انتحر برمى نفسه فى البحر ، و لا حد رماه بسبب تنافس تجارى.

مصادر 

باريسيين
علما المان
مواليد 1858
وفيات 1913
الدير البحرى

الدير البحرى او معبد حتشبسوت الجنازى فى طيبة الغربيه، فى جنوب مصر ، اللى كرسته الملكه حتشبسوت للاله امون. صممه المهندس المصرى سنموت.

الدير البحرى موقع اثرى مهم، اتنقشت على حيطانه مناظر سجلت اخبار البعثه التجاريه المصريه اللى بعتتها الملكه لبلاد بونت ، و مناظر بتصور ولادتها الالاهيه بعد ما حملت فيها امها من الاله امون نفسه ، و مناظر من حفلة تتويجها.

صور

مصادر 

دير بحرى
دير بحرى
دير بحرى
الاقصر
دير الجبراوى

دير الجبراوي ، منطقه اثريه فى محافظة اسيوط ، مصر ، على الشط الشرقى للنيل. فيها مقابر محفوره فى الصخر من عصر الدوله القديمه لحكام الاقليم 12 من اقاليم الصعيد .

لينكات برانيه

مصادر 

محافظة اسيوط
مصر القديمه
اثار مصر
قرى محافظه اسيوط
عماد متعب

عماد متعب واسمه بالكامل "عماد محمد عبد النبي ابراهيم متعب" لاعب كورة قدم مصرى، اتولد فى 20 فبراير سنة 1983 فى مركز بلبيس فى محافظة الشرقية ، لاعب نادي الاهلي ، وكان لعب لنادي اتحاد جدة السعودي ولعب برضه لنادى ستاندر لييج البلجيكى قبل مايرجع تانى للنادى الاهلى . بيلبس الفانلة نمرة 10 مع النادى الاهلى والمنتخب الوطني المصرى لكرة القدم .

الألقاب 

مع نادي الاهلي :

 ميدالية برونزية فى كأس العالم للأندية سنة 2006 ، وده بيعتبر انجاز عظيم ومشرف ليه و لمصر.
 بطولة الدوري المصري (2004/2005) - (2005/2006) - (2006/2007) - (2007-2008) - (2009-2010) - (2010-2011) - (2013-2014)
 بطولة كأس مصر سنتين 2006 و 2007
 بطولة كأس السوبر المصري اعوام 2005 و 2006 و 2007 و 2008 و 2010 و 2011 و 2014
 بطولة كأس السوبر الافريقية اعوام 2006 و 2007 و 2013 و 2014
 بطولة دورى ابطال افريقيا اعوام 2005 و 2006 و 2012 و 2013
 بطولة الكونفيدرالية الافريقية عام 2014
 فاز برضو بلقب هداف الدورى عام 2005 برصيد 15 هدف ، و بيعتبر عماد متعب اصغر لعيب كوره فى مصر ياخد لقب هداف الدوري.

مع المنتخب الوطني

مصر بطل كأس الآمم الافريقية 2006

مصر بطل كأس الآمم الافريقية 2008 .

مصر بطل كأس الآمم الافريقية 2010

مصادر 

لعيبة هجوم لكوره قدم
لعيبة كورة قدم مصريين
لعيبة الاهلى المصرى
لعيبة الدورى المصرى الممتاز
لعيبه فريق مصر لكوره قدم للشباب
لعيبه كوره قدم مصريين اولمبيين
لاعبين فريق مصر لكوره قدم
لعيبة كاس امم افريقيا 2006
لعيبة كاس امم افريقيا 2008
لعيبة كاس امم افريقيا 2010
لعيبة كورة قدم فى اوليمبياد صيف 2012
لعيبة فازوا بكاس امم افريقيا
لعيبة اتحاد جده
لعيبه نادى التعاون السعودى
لعيبة كوره قدم مغتربين فى السعوديه
لعيبة الدورى السعودى
شراقوه
ناس من بلبيس
1492

1492

احداث 

 2 يناير --- سقوط مملكة جرانادا .
 12 اكتوبر—وصل كريستوفر كولومبس , باسم الملوك الكاتوليك, للمرة الاولى لاميركا.

مصادر
محمد حسنين هيكل

محمد حسنين هيكل (23 سبتمبر 1923 - 17 فبراير 2016) صحفى و مؤرخ مصرى ، بدا حياته الصحفيه ايام لما كانت مصر مملكه . بعد ثورة 23 يوليه بقت ليه علاقه بالظباط الاحرار و جمال عبد الناصر و يقى مطلع على الاحوال السياسيه فى مصر لمده أكتر من خمسين سنه 
. و كان رئيس جورنال الاهرام.

دوره فى الحياه السياسيه 
بعد ثورة يوليه و قرب هيكل من مواقع الاحداث فى خمسينات و ستينات القرن العشرين محمد حسنين هيكل بقا له دور مهم فى الحياه السياسيه المصريه داخلى و خارجى ، و فى فترة السبعينات مع تغيير نظام الحكم فى مصر فضل قريب من الرئيس انور السادات لحد ما اختلف معاه و بعد عن نظام الحكم.

معاهدة السلام 
بعد ما عقد الرئيس السادات معاهدة السلام المصريه الاسرائيليه بعد اتفاقيات كامب ديفيد مع اسرائيل و قدر يسترد بقية سينا ، انضم هيكل للكتاب و الصحفيين اللى هاجمو الاتفاقيه و صوروها بطريقه سلبيه ساعات بدعم من الانظمه العربيه اللى رفضت الاتفاقيه، فإتقبض عليه هو و عدد كبير من الكتاب و الصحفيين فى عمليه اتسمت " اعتقالات سبتمبر ". بعد إغتيال الرئيس السادات فى اكتوبر 1981 افرج الرئيس الجديد حسنى مبارك عن هيكل و المعتقلين. بعد الافراج عن هيكل الف كتاب سماه " خريف الغضب " انتقد فيه الرئيس السادات و سياسته من وجهة نظره.

أهمية هيكل 

قرب هيكل من جمال عبد الناصر و نظام الحكم فى مصر فى فترة خمسينات و ستينات القرن العشرين خلاه مطلع على وقائع و احداث الفتره المهمه دى من تاريخ مصر. هيكل عاصر قيام ثورة 23 يوليه و حرب السويس و حرب 1967 و انتقال السلطه من نظام جمال عبد الناصر لأنور السادات و التحولات السياسيه و الاقتصاديه اللى واكبت التغيير. بالإضافه لكده هيكل كانت ليه علاقات بصحفيين و سياسيين بره مصر فكان مطلع كمان على وجهات النظر الخارجيه فيما يخص مصر. ده ادى هيكل معلومات كتيره و بقى مؤرخ مهم جداً لفتره مهمه من تاريخ مصر خاصة انه نشيط فى التدوير على المستندات التاريخيه اللى ليها علاقه بالفتره دى.

بطبيعة الحال هيكل بسبب قربه من جمال عبد الناصر و نظام حكمه و بعدين ابعاده فى عهد انور السادات و حسنى مبارك خلاه منحاز لسياسة جمال عبد الناصر و عداءه للسادات و مبارك و سياستهم.

هيكل عمل سلسله من البرامج التأريخيه على قناة الجزيره اظهر فيها براعه تأريخيه لكن بعداء لنظم الحكم اللى جت بعد جمال عبد الناصر و عشان كده بتكمن أهميته أكتر فى الجانب التأريخى لفترة الخمسينات و الستينات عن ارائه اللى ما قدرش يحيدها.

لينكات برانيه 
 هيكل لـ«المصريين»: صعدتم الى القمر بثورتكم بعدين اكتفيتم بطلب «كيلو كباب»...

مصادر 

مواليد 1923
وفيات 2016
سياسيين مصريين
كتاب مصريين
صحفيين مصريين
مؤرخين مصريين
قليوبيين
ناس من القناطر الخيريه
مصريين مع ثورة 25 يناير
الاهرام
В (كيريلى)

ڤه (В, в), نطق اسم الحرف: , و هو تالت حرف فى الحروف الكيريلى, و الحرف ده بيعبّر عن نطق . شكله شبه الحرف اللاتينى الكبير B, بس بيتنقط بـ طريقه تانيه.

حروف كيريلى
حسن الصفار

حسن الصفار شيخ سعودى شيعى ولد سنة 1958 م فى القطيف، شرق السعوديه. شيخ دين ومفكر سعودى معروف ، تعلم القرآن من ضمن كتاتيب الاهليه فى المنطقه الشرقيه فى السعوديه. درس الابتدائيه فى مدرسة "زين العابدين" فى القطيف ، و إتنقل لـ مدرسة الامين المتوسطة. سافر لـ مدينة النجف الشيعية العراقية لكي يلتحق فى الحوزة العلمية سنة 1971 م ، وسافر ايضا لـ مدينة قم الايرانيه سنة 1973 م  و دخل بمدرسة "الرسول الأعظم" الشيعيه فى الكويت سنة 1974م واخذ دروسا من شوية شيوخ ومنهم: محمد الحسينى الشيرازى، ومحمد تقى المدرسى، والميرزا حسن الحائرى وغيرهم.

نشاطاته الفكرية 

ابتدا حسن الصفار ممارسة الخطابه الدينيه سنة 1968 م وكان عمره 11 سنة، واستضافته شوية جمعيات عشان إحياء المواسم الشيعيه فى القطيف و البحرين و الكويت و عمان، وكمان زيارته لدول منطقة الخليج العربيه زى قطر و مدينة دبى الإماراتيه وقم وطهران وباع اكتر من 80 كتاب من الكتب بتاعه. فى مختلف المجالات الثقافيه والدينيه، وشويه منها اتّرجم الى لغات تانيه، زى الانجليزى.

اتنشرت مقالاته وتفكيره فى جورنالات الخليج ومنها "جريدة اليوم السعوديه" و"الوطن الكويتيه" و"الايام البحرينيه".

هو دلوقتى عضو فى الهيئه الاستشاريه لـ"مجلةالكلمة" و الهيئة الاستشارية لـ"مجلةالوعي المعاصر". و هو عضو فى "الجمعيه العموميه للمجمع العالمى للتقريب بين المذاهب الاسلاميه"، وشارك فى مؤتمرات "الحوار الوطنى" فى السعوديه، و مؤتمرات "مركز الشباب المسلم فى الولايات المتحدة الامريكيه"، و شوية مؤتمرات "وزارة الأوقاف والشئون الاسلامية" فى الكويت، و "وزارة الأوقاف والشئون الاسلامية" فى البحرين. وهو عمل شوية مؤسسات ثقافيه وجماعيه فى مناطق مختلفه.

لينكات برانيه 
 موقع الشيخ حسن الصفار
 لقاء فى برنامج نقطة نظام على قناة العربية 
 محاضرات الشيخ حسن الصفار

مواليد 1958
شيوخ شيعه سعوديين
شيعه سعوديين
ناس من القطيف
فالفا

ڤالڤا (; عربى: فرج) هى اعضاء الجنس الخارجيه فى الانثى.

مهبل
الجهاز الجنسي الانثوي
فاجاينا

ڤاچاينا (انجليزى: Vagina; فرنساوى: Vagin; عربى: مهبل) هو ممر انبوبى الشكل بيتكون من الياف عضلية وبيوصل من الڤالڤا لحد السيرڤكس (عنق الرحم).

الجهاز الجنسي الانثوي
مدبحة مدرسة فينينيدين

مدبحة مدرسة ڤينينيدين ( Winnenden) حصلت يوم 11 مارس سنة 2009 فى واحده من المدارس الثانوى فى ڤينينيدين، المانيا.
مات فيها 16، بما فيهم الجانى Tim Kretschmer اللى كان عنده سبعتاشر سنه و هو خريج المدرسه.

ضرب النار 
ضرب النار ابتدا حوالى الساعه 09:30 الصبح (بتوقيت وسط اوروپا). و شهود العيان قالو ان الجانى كان بيضرب النار بصوره عشوائيه فى الفصول الدراسيه والممرات.

مصادر 

قتل وانتحار
مجازر المدارس
مدابح
اراتوسثينس

اراتوسثينس (قورينه، ح 275 ق م - 195 ق م) - باليونانى Ερατοσθένης ، بالانجليزى : Eratosthenes -، عالم يونانى كان رئيس مدرسة الرياضيات السكندريه عينه بطليموس التالت رئيسلمكتبة اسكندريه ، و استمر فى المركز ده فى عهد بطليموس الرابع. كتب شعر و الف فى الادب و الدراما و الرياضيات و الفلك و الجغرافيا و الفلسفه و التاريخ ، و صحح غلطات تاريخيه عملها المؤرخ مانيتون . معظم مؤلفاته ضاعت.

مراجع

تاريخ مصر البطلميه
علما
يونانيين قدام
مواليد 275 ق م
وفيات 195 ق م
وفيات فى اسكندريه
ادفو

أدفو، مدينه فى صعيد مصر فى غرب النيل، قاعدة مركز أدفو فى محافظة اسوان. بيربطها طريق مسفلت بمرسى علم على البحر الاحمر.

أدفو اسمها المصرى القديم " تبوت " ، و بالقبطى " اتبو ". اسمها اليونانى ابوللينوبوليس نسبه للاله حورس ( هوريس ) ابو للون ( الصقر ).

فى مصر القديمه كانت اخر نقطة حراسه مصريه على الحدود النوبيه، و عاصمة الاقليم التانى من اقاليم الصعيد. مشهوره بـ معبد ادفو اللى بيضم معبد حورس الفخم اللى بناه بطليموس التالت ( 237 ق.م. ) للاله حورس ، و خلص بنايته بطليموس الرابع ( 212 ق.م.) من غير ما يزخرفه ، و كمل زخرفته و بنايته بطليموس العاشر و بطليموس الحداشر ، و كمل البنا و الزخرفه بالكامل سنة 57 ق.م. و بيعتبر المعبد ده من أهم و اجمل المعابد المصريه. ادفو فيها كمان أثار رومانيه.

سبب التسميه 
أدفو اسمها المصرى القديم " تبوت " ، و بالقبطى " اتبو ". اسمها اليونانى ابوللينوبوليس نسبه للاله حورس ( هوريس ) ابو للون ( الصقر )

مشاهير

شوف كمان 
 شخصيات مصريه مشهوره

لينكات برانيه

مصادر

مراجع 
 ابن تغري: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005، ISBN 977-18-0373-5
 الموسوعة الثقافية، مؤسسة فرانكلين للطباعة والنشر، القاهرة -نيو يورك

اسوان
مدن مصريه
اخناتون

أخناتون (اتوفى ح 1354 قبل الميلاد)،- بالانجليزى: Akhnaton او Akhenaten او Echnaton، و ساعات Ikhnaton-، ابتدا حكمه باسم امنحوتب الرابع، بعدين غيّره من امنحتب الرابع لاخناتون و اللى معناها باللغة المصرية ”المخلص للاله اتون“، و هو فرعون مصرى من الاسره تمنتاشر. حكم مصر من سنة 1369 لسنة 1354 ق.م.، ابن امنحوتب التالت و جوز نفرتيتى ، و المرجح انه ابو توت عنخ امون حسب اخر الابحاث اللى ظهرت نتايجها فى فبراير 2010.

اول اللى نادوا بوحدانية الاله، فغيّر العباده من الاله امون لـ”اتون“ اللى يرمز له بقرص الشمس اللى تخرج منه اشعة توصل للارض و اللى مقصود فيه انه تبعث الخير للناس وتنشر النور، وهناك ايضا مؤرخين يقولوا انه كان يقصد بـ اتون صاحب الشمس. و  مش ده بس فجعل عبادة اتون موحدة على مصر كلها بعد ما كان لكل اقليم اله علشان مصر ما كانتش موحدة. كان لكل اقليم اله وبقيت الاقاليم محتفظة بالهتها بعد التوحيد، لكن كان لما يرتفع شان اقليم معين يرتفع ايضا شان الاله فبيسود على بقيت الالهه. غضب عليه كهنة امون و عادوه، لده هجر طيبه و راح لعاصمة جديده اسسها فى اقليم الاشمونين باسم ”اختاتون“ (تل العمارنه الان) و معاه مؤيديه و مساعديه، و اعلنها حرب ضد امون و كهنته. نادى بالصدق و دعا للحق فى كل شئ. بعد ما اتوفى انتهت دعوته و سيطر كهنة امون مره تانيه على ديانة مصر.
انا اردت انا اعطى التلخيص
من مسلسل يوسف الصديق
امنحوتب الرابع هو اخناتون بعد دعوة سيدنا
يوسف له بالتوحيد

بداية حياته 
اخناتون كان ابن امنحوتب التالت و الملكه تى الصغير و مات اخوه الكبير الامير تحتمس و هو صغير.

لينكات خارجيه 
 العثور على مومياء اخناتون و أمه تى يحل ألغاز حضارة تل العمارنة ...
 مصر 2011 : اخناتون..وجدوه بجوار صندوق زباله! ...

مصادر 

مؤسسين ديانات
مصر القديمه
فراعنة
مصريين
فراعنة الاسره التمنتاشر
حكام مصر
تاريخ مصر
اخميم

إخميم اسمها فى المصرى القديم خنت-مين و بالقبطى خمين و باليونانى خيميس و بانوبوليس ، مدينه فى صعيد مصر على شرق النيل فى اتجاه مدينة سوهاج. قاعدة مركز اخميم فى محافظة سوهاج.
اخميم فى العصر الفرعونى كانت عاصمة فسم " خمينو " و فى العصر الرومانى كانت عاصمة قسم " بانوس ".

فى العصر المسيحى اشتهرت بـ اديرتها الكتيره. فى بداية العصر الإسلامى بقت عاصمة كورة الإخيميه و استمرت على الوضع ده لغاية نهاية العصر المملوكى. بعد الغزو العثمانى الإخيميه اتلغت و بلادها اتضافت لولاية جرجا و بقت إخميم تابعه لمركز سوهاج. فى سنة 1903 صدر قرار من الداخليه بفصل البلاد اللى على شرق النيل عن مركز سوهاج و تحويلها لمركز باسم إخميم. بتشتهر إخميم بنوع معين من المنسوجات الصوفيه و بيتنسب ليها المتصوف المصرى ذو النون.

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه 
 

سوهاج
مدن مصريه
بلاد مصريه اساميها فرعونيه
مراكز مصر
احمد شفيق (مؤرخ)

احمد شفيق حسن موسى (القاهرة، 28 مايو 1860 - القاهره، 17 اكتوبر 1940 )، مؤرخ مصرى ، اتولى رياسة الديوان الخديوى فى عهد عباس التانى ، و بالتالى كان مطلع على مسائل الدوله المصريه فى الفتره دى . له مؤلفات مهمه كتيره منها " حوليات مصر السياسية " (اجزاء)، و " مذكراتى فى نصف قرن " ، و " الرق فى الاسلام ".

مواليد 1860
وفيات 1940
مؤرخين مصريين
تاريخ مصر
احمد حسنين باشا

احمد حسنين باشا (1889 - 19 فبراير 1946)، كان رحاله و مستكشف و رياضى و سياسى مصرى. اتعلم فى القاهره، مصر ، و اكسفورد، انجلترا. عمل رحله استكشافيه فى صحرة مصر الغربيه من ساحل البحر المتوسط لغاية دارفور، و كتب كتاب عن رحلته دى.اشتغل فى الاول مساعد مفتش بوزارة الداخليه وبعدين بقى امين للملك فؤاد فى سنة 1924 و حطه الملك فؤاد رائد للملك فاروق الاول لما راح الملك فاروق يدرس فى لندن فى اكتوبر 1935. واتولى رياسة الديوان الملكى المصرى فى سنة 1940.اتعرف عنه انه عنده مكر و دهاء سياسى كبير. احمد حسنين باشا كان رياضى و بطل فى لعبة السيف (الشيش) و كان رئيس الفريق المصرى فى الالعاب الأوليمبية اللى كانت فى بروكسل فى سنة 1920. و مسك رئاسه النادى الاهلى و نادى السلاح الملكى.

وفاته 
فى يوم 19 فبراير 1946 مات فى حادثة عربيه خبطت عربيته فوق كوبرى قصر النيل, كان فيه كلام عن تورط الانجليز و سير لامبسون فى تخطيط الحادثه عشان احمد حسنين اتسبب فى نقله من مصر بعد ما لامبسون امر بمحاصرة القصر الملكى و محولته لخلع الملك فى حادثة 4 فبراير 1942.

مصادر 

مواليد 1889
وفيات 1946
رياضيين مصريين
مستكشفين و رحاله
مستكشفين مصريين
سياسيين مصريين
مصورين مصريين
رؤساء النادى الاهلى المصرى
جيزاويه
ناس من الدقى
متعلمين فى كلية باليول جامعة اوكسفورد
اراميين

آراميين ، قبايل ساميه عاشت فى وادى الفرات الأوسط من سنة 2000 قبل الميلاد، و اكتسبوا اسمهم ح سنة 1100 ق.م. ، بعد ما قابلوا الاموريين و الحيثيين فى وادى العاصى. احتلوا دمشق ، واقتبسوا حضارة الاموريين و الكنعانيين ، و اسسوا دولتهم فى اواخر القرن 11 ق.م.، و اتسعت تجارتهم ناحية الشرق و الغرب ، و انتشرت لغتهم اللى بقت ح سنة 500 ق.م. لغه رسميه بين مقاطعات الامبراطوريه الفارسيه.

البحرين
شعوب قديمه
اردشير الاول

أردشير الاول او اردشير البابکان (بالفارسيه اردشیر پاپگان، اتوفى حوالى 240 ) ، ملك فارس من سنة 226 لسنة 240. وحد فارس و اسس الاسره الساسانيه. قويت دولته بتأييد الكهنه، و رجعت الديانه الزرداشتيه. حارب الكسندر سيچريوس و غلبه (232 ) ، و استولى على ارمينيا. اشتهر بالعدل و القوه. بعد ما اتوفى حكم بعده شابور الاول.

فرس
تاريخ فرس
وفيات 240
ارسطرخس

أرسطرخس ( عاش فى القرن 3 قبل الميلاد ) ، فلكى عاش فى اسكندريه، مصر ، و انتمى للمدرسه السكندريه فى العصر البطلمى. من اول العلما اللى حطوا نظريات عن حركة الارض حوالين الشمس، و دوارانها حوالين محور مايل على مستوى البروج.

بطالمة
تاريخ مصر البطلميه
علما
اسكندرانيه
وفيات فى اسكندريه
ارسينوى (اسم)

أرسينوى -Ἀρσινόη - ، اسم لأربع اميرات مصريات من البطالمة. الاسم كان اصلاً لأم بطليموس الاول. الاميرات اللى اتسموا بإسمها هما :

 ارسينوى 1 بنت ليسيماخوس  : اتجوزت بطليموس التانى و خلفت بطليموس التالت. اتهمت بتدبير مؤامره لقتل جوزها و اتنفت على قفط .
 ارسينوى 2 بنت بطليموس الاول و برينيكى الأولى : اتجوزت ليسيماخوس ملك تراقيا ( 300 ق.م. )، و بعده اتجوزت أخوها من أبوها بطليموس كيراونوس اللى قتل عيالها من ليسيماخوس. و بعدين اتجوزت شقيقها بطليموس التانى ( 279 ق.م.)و ما خلفتش منه، لكن حبها جداً و خلد ذكراها و الهها و سمى كذا مدينه فى مصر على اسمها.
 ارسينوى 3 بنت بطليموس التالت و برينيكى التانيه و اخت بطليموس الرابع و مراته. كانت بتسسمى كمان " ايرودايس ".
 ارسينوى 4 اصغر بنات بطليموس الإتناشر  : و كانت أخت كليوباترا السابعه و برينيكى الخامسه. اخدها قيصر على روما بعد ما استولى على اسكندريه ، لقا علماء الاثار هيكلها العظمى فى افسوس فى تركيا ، و وضحت الدراسات ان امها - و ام كليوباترا - كانت من اصول افريقيه.

شوف كمان 
 ارسينوى

مواقع خارجيه لها علاقه بالموضوع 
 ام ارسينوى 4 و كليوباترا 7 افريقيه

بطالمة
تاريخ مصر البطلميه
تاريخ مصر
ارسينوى (مدن)

أرسينوى ، مدن فى مصر فى العصر البطلمى ، اتسمت على أسامى ملكات ، أهمها كانت ارسينوى عاصمة اقليم الفيوم اللى سماها بطليموس التانى بالاسم ده عشان يخلد ذكرى مراته ارسينوى التانيه.

 شوف كمان : ارسينوى
 شوف كمان : اميرات بطلميات اسمهم ارسينوى

بطالمة
تاريخ مصر البطلميه
تاريخ مصر
ذو النون المصرى

ابو الفيض ثوبان ذو النون المصرى ( اخميم ، مصر ، 771 - الجيزه ، 859 ) صوفى مصرى نوبى كان عالم فى الشريعه الاسلاميه و علوم الحقيقه و علوم الصنعه " الكيميا " ، وله كتب فيها زى " كتاب الركن الاكبر " ، و " كتاب الثقة فى الصنعة " ، و " كتاب العجائب ". اول واحد فى مصر يتكلم فى الأحوال و المقامات.

المعرفه عنده تلت انواع : " معرفة العامة " ، و " معرفة الحكما " ، و " معرفة الخاصه من الاوليا الصالحين ". و المعرفه الاخيره دى ما بتحصلش عن طريق التعلم و الاكتساب و الإستدلال. و عنده ان فيه حب متبادل بين ربنا و الانسان، و ان اللى بيدوق الحب الإلاهى بيعرف الذات الإلاهيه و بيبقى من العارفين المقربين.

اقطاب الصوفيه الاربعه 
 السيد احمد الرفاعى
 السيد عبد القادر الجيلانى
 السيد احمد البدوى
 السيد ابراهيم القرشى الدسوقى

شوف كمان 
 صوفيه
 الطرق الصوفيه
 الادب الصوفى

مصادر 

اسلام
صوفيه
اولية مصر
صوفيين
صوفيين مصريين
نوبيين
مواليد 771
وفيات 859
ربابه

ربابه ، الة مزيكا و تريه مصريه قديمه بتطلع النغمات بقسم اوتارها بالصوابع، و تحريك قوس مشدود عليه خصلة شعر حصان. اقدم اصنافها الربابه المصرى. اتنقلت ل أوروبا عن طريق الأندلس و منها اتطورت الكمنجه الأوروبيه ( الڤيولين ). وفى توركيا فيه نوع منها بيتسمى " الارنبه ".

الات مزيكا
مزيكا
الات مزيكا من اصل مصرى
سيرابيس

سيراپيس Serapis ، اله اخترعه الكهنه فى عهد بطليموس الاول مؤسس الدوله البطلميه فى مصر للتوفيق بين المصريين و اليونانيين عن طريق الدين. سيراپيس كانت مراته ايزيس Isis و ابنه هاربوكراتس Harpocrates ، وكان بيتمثل للمصريين على شكل العجل المقدس أبيس و لليونانيين على شكل الاله زيوس Zeus. بيختلف العلما و الباحثين فى اصله و شخصيته، و ان كان ما بيخرجش عن كونه الاله المصرى أوزوريس-أبيس Osiris-Apis اللى اشتق منه اسم سيراپيس، يعنى العجل المقدس أبيس-بعد وفاته.

كان لسيراپيس معبد كبير فى منطقة ابو قير فى شرق اسكندريه كانت الناس بتحج ليه فى العصر البطلمى عشان تاخد البركه و طلب الشفا، ويُعرف أيَضًا باسم سيرابيون

صور 

بطالمة
تاريخ مصر البطلميه
تاريخ مصر
دين مصرى قديم
الهه مصريه
سيتى الأول

سيتى الاول - Seti I - ، ملك مصر ( 1318 - 1304 قبل الميلاد ). تانى ملوك العيلة 19 ، و ابو رمسيس التانى . قاد حملات عسكرية عشان يستعيد امبراطورية مصر فى اسيا و لمقاومة نفوذ الحيثيين اللى زحفوا على سوريا. بنى معبد أبيدوس و مقبرته الفريده الرائعه فى وادى الملوك. ابتدا تشييد بهو الاعمدة الضخم فى الكرنك اللى كمله رمسيس التانى بعد وفاته. اكتشف مقبرته المصرولوجى الطليانى جيوفانى بيلزونى فى اكتوبر 1817.

مصريين
فراعنة
حكام مصر
تاريخ مصر
فراعنة الاسره التسعتاشر
الحزب المصرى الليبرالى

الحزب المصري الليبرالي (تحت التأسيس) هو حزب ليبرالي علماني بينادى بالحريات الفرديه و بيرفع شعار "مصر اولاً " ومبادئه الرئيسية الهويه المصرية والعلمانية السياسية والديمقراطية ال ديموقراطيه الليبراليه و الاقتصاد الحر.

الحزب المصرى الليبرالى انشق عن حزب مصر الام و بقى حزب لوحده و الحزبين موجودين و بيمارسوا العمل السياسى لكن منفصلين و مستقلين عن بعض .

مقر الحزب فى: 162 ش الترعة البولاقية-شبرا مصر- القاهرة. وكيل مؤسسي الحزب: محمود الفرعوني. الحزب له جروب على الفيس بوك.

شوف كمان 
 ليستة الاحزاب السياسيه فى مصر

مصادر 

احزاب مصريه قديمه
احزاب مصريه
احزاب ليبراليه
مصرى ليبرالى
سبارتاكوس

سبارتاكوس (Spartacus) (اتولد 109 ق م. - مات 71 ق م) كان عبد - جلادياتور رومانى قديم قدر يقود واحده من اشهر الثورات اللى قام بيها العبيد ضد اسيادهم فى العالم القديم ( الحرب الجلادياتوريه Gladiatorial War ) و بيعتبر لحد دلوقتى مصدر الهام لناس كتير و تمثيل حى لقيم نبيله زى الحريه و رفض الظلم و التضحيه النفس فى سبيل تحقيق اهداف ساميه.

اول حياته 

المعلومات اللى متوفره عن سبارتاكوس قبل ما يقوم بالثوره قليله جدا و عشان كدا ما فيش تفاصيل كتير غير انه اتولد فى تراكيه (Thrace) و اللى مكانها دلوقتى فى شبه جزيرة البالقان، و يقال انه كان عسكرى (او مرتزق) فى الجيش الرومانى و يقال انه هرب و بعدين اسر و تم بيعه كعبد و اخدوه على مدرسة المقاتلين (الجلادياتور) المشهوره فى كابوا (شمال نابولى -ايطاليا)

الثوره 
سنة 73 قبل العصر الحالى (ق.ع.ح.) قدر سبارتاكوس يحرر نفسه هو و سبعين واحد من زمايله العبيد بالسكاكين اللى استولو عليها م مطابخ المدرسه و هربو من اسيادهم و اتحصنو فى جبل فيزوفيوس Mt. Vesuvius و راح وراه الاف و الاف م العبيد التانيين اللى سمعو عن قصته و اتشجعم على انهم يكسرو قيودهم و بيتقال ان عددهم وصل ل 100,000 عبد كونو سوا جيش رهيب قدر يهزم الجيش الرومانى فى اكتر من معركه تحت قيادة سبارتاكوس.
سنة 72 (ق.ع.ح.) زحف سبارتاكوس بجيشه على بلاد الجول (دلوقتى بتضم فرنسا و شمال ايطاليا و هولاندا) و بعديها غير اتجاهه و زحف على الجنوب ناحية صقليه و قدر هو و اللى معاه انهم يسيطروا على معظم جنوب ايطاليا. كان عايز يطلع من ايطاليا من ناحية الألب لكن الثوار اللى معاه ما رضيوش فرجع على لوسانيا Lucania ، و حاول يعدى لصقليه Sicily. الثورة بتاعته و الهزايم المتواليه اللى هزأت كرامة الجيش الرومانى و هددت هيبة روما بحد ذاتها كل دا سبب احراج كبير ل روما و لمجلش الشيوخ اللى خلاهم يقررو ينهو التمرد دا باى طريقه و باسرع و قت. الجينيرال ماركوس ليسينيوس كراسوس (Marcus Licinius Crassus ) قاد جيش نظامى ضخم و اتجه للجنوب عشان يقضى عل الثوار العبيد اللى كانو بيعتمدو على حرب العصابات ك تكتيك اساسى. سبارتاكوس نجح فى انه يخترق التحصينات الرومانيه و يهرب بجيشه اكتر ناحية الجنوب . جيش بومبى Pompey اتدخل و طارد الثوار العبيد اللى هربوا ع الشمال، و قدر كراسوس اللى استمر فى مطاردتهم لحد ما زنقهم فى منطقه اسمها لوكانيا و هناك نجح الجينيرال الرومانى فى هزيمة الثوار و قتل قائدهم سبارتكوس و صلب اكتر من 6000 عبد م اللى اتأسرو فى المعركه.

التأثير 
الثوره اللى عملها سبارتكوس بيعتبرها ناس كتير ثوره مش بس ع العبوديه لا دا كمان على كل حاجه بتقيد حرية الانسان الماديه و المعنويه.امل دنقل كان واحد م الشعرا المصريين اللى انبهرو بسيرة و شجاعة سبارتكوس و كتب قصيده اسمها (كلمات سبارتكوس الاخيره) بيقول فيها:
المجد للشيطان .. معبود الرياح
من قال " لا " فى وجه من قالوا " نعم "
من علّم الانسان تمزيق العدم
من قال " لا " .. فلم يمت ،
وظلّ روحا أبديّة الألم !
معلّق أنا على مشانق الصباح
و جبهتي – بالموت – محنيّة
لأنّني لم أحنها .. حيّه !

فى سنة 1960 انتجت شركة يونيفيرسال فيلم عنوانه سبارتاكوس بيحكى عن قصة حياته و فاز الفيلم ب اربع جوايز اوسكار و عمل دور البطوله الممثل الامريكانى كيرك دوجلاس و حقق الفيلم وقتها 60 مليون دولار ارباح.

مراجع 
 The New Encyclopædia Britannica, Micropædia,H.H. Berton Publisher,1973-1974

ثوريين
امبراطوريه رومانيه
قهر
ضحايا القهر
مواليد 109 ق م
وفيات 71 ق م
الدورى السعودى

الدورى السعودى للمحترفين (اسم قديم:الدورى الممتاز) اتأسس سنة ٢٠٢٠ بـ اسم "الدورى الاستثنائى ", بعدين وقف سنة 1968 ورجع سنة 1969 واستمر الى سنة 1975وسنة 1976 تغير اسمه لـ "الدورى الممتاز".ده لينك اللى فيه فيه التفاصيل هنا.

انديه اللى بتلعب الموسم ده (موسم 2015 / 2016 م) 
 نادى الاتحاد السعودى
 نادى النصر السعودى
 نادى اهلى جده السعودى
 نادى الوحدة
 نادى القادسية
 نادى الشباب
 نادى الرائد
 نادى نجران
 نادى التعاون
 نادى الهـلال
 نادى الفيصلى
 نادى الفتح

مصادر 
 Saudi Arabia Football Federation الاتحاد السعودى لكورة القدم

بطولات سعودية
مسابقات عربية
دوريات كوره قدم فى السعوديه
الدورى المصرى الممتاز

الدورى المصرى هوا دورى كورة القدم بتاع مصر, من اقدم بطولات كورة القدم فى الشرق الأوسط وافريقيا وكانت اول بطولة ابتدت سنة 1948. أكتر الانديه واخده بطولة ف الدورى المصرى هوا نادى الاهلى اللى خد البطولة 41 مرة. اللى بعده يجى نادى الزمالك و اللى فاز بالدورى 12 مرة، و يجى بردو الاسماعيلى او بيلقب برازيل مصر زى مايقول عشاق الكوره المصريه. فاز بالدورى 3 مرات، و بردو فازت فرق الترسانه و الاوليمبى وغزل المحله و المقاولون العرب و الترام بلقب الدورى مره واحده.

موسم 2016 - 2017 

فى موسم 2016 - 2017 اتنافس 18 فريق هما:

 نادى الأهلى
 نادى الزمالك
 نادى مصر المقاصه
 النادى المصرى
 النادى الاسماعيلى
 نادى طنطا
 نادى وادى دجله
 نادى طلائع الجيش
 نادى الاتحاد السكندرى
 نادى بتروجيت
 نادى الانتاج الحربى
 نادى انبى
 نادى المقاولون العرب
 نادى سموحه
 نادى اسوان
 نادى الداخليه
 نادى النصر للتعدين
 نادى الشرقيه

بيهبط تلات فرق من الدورى الممتاز و بيصعد تلات فرق من دورى القسم التانى

موسم 2017 - 2018 
  الاتحاد السكندرى
  الاسماعيلى
  المصري
  الزمالك
  نادى الاهلى
  سموحه
 الرجاء
  بتروجيت
  المقاولون العرب
 الأسيوطي سبورت
 طنطا
 الانتاج الحربي
  انبي
  طلائع الجيش
 الداخلية
 مصر المقاصة
 النصر
 وادي دجلة

عدد مرات الفوز بالبطولة 

 فاز النادى الأهلى بالدورى والكأس فى نفس الموسم 14 مره اما نادى الزمالك مرتين.

لينكات برانيه 
 all about Egyptian football 
 ALL ABOUT EGYTIAN PLAYERS
  best site about egyptianfootball
 RSSSF
 RSSSF competition history
   Egyptian Premier League schedule, match results, and match downloads
   Filgoal.com Egyptian Premier League Live And It is very fast scoreboard

بطولات مصرية
كوره قدم ف مصر
دوريات كوره قدم فى مصر
منافسات كوره قدم فى مصر
كاس مصر

كاس مصر هو كاس منافسات كورة القدم الرئيسية فى مصر، اول دورات كاس مصر إبتدت سنة 1921، و مالعبتش فى الفترات من 1968 لـ 1971 بسبب حرب 1967، ودورة 1973-1974 بسبب حرب اكتوبر، وفي دورات 1979-1980, ودورة 1981-1982, ودورة 1986-1987، ودورة 1994-1993.

ليستة الابطال 

 1922-1921 : الزمالك
 1923-1922 : نادى الترسانه
 1924-1923 : الاهلى
 1925-1924 : الاهلى
 1926-1925 : الاتحاد
 1927-1926 : الاهلى
 1928-1927 : الاهلى
 1929-1928 : نادى الترسانه
 1930-1929 : الاهلى
 1931-1930 : الاهلى
 1932-1931 : الزمالك
 1933-1932 : الأوليمبى
 1934-1933 : الأوليمبى
 1935-1934 : الزمالك
 1936-1935 : الاتحاد
 1937-1936 : الاهلى
 1938-1937 : الزمالك
 1939-1938 : الترام
 1940-1939 : الاهلى
 1941-1940 : الزمالك
 1942-1941 : الاهلى
 1943-1942 : الزمالك والاهلى
 1944-1943 : الزمالك
 1945-1944 : الاهلى
 1946-1945 : الاهلى
 1947-1946 : الاهلى
 1948-1947 : الاتحاد
 1949-1948 : الاهلى
 1950-1949 : الاهلى
 1951-1950 : الاهلى
 1952-1951 : الزمالك
 1953-1952 : الاهلى
 1954-1953 : نادى الترسانه
 1955-1954 : الزمالك
 1956-1955 : الاهلى
 1957-1956 : الزمالك
 1958-1957 : الزمالك والاهلى
 1959-1958 : الزمالك
 1960-1959 : الزمالك
 1961-1960 : الاهلى
 1962-1961 : الزمالك
 1963-1962 : الاتحاد
 1964-1963 : القناة
 1965-1964 : نادى الترسانه
 1966-1965 : الاهلى
 1967-1966 : نادى الترسانه
 1973-1972 : الاتحاد
 1975-1974 : الزمالك
 1976-1975 : الاتحاد
 1977-1976 : الزمالك
 1978-1977 : الاهلى
 1979-1978 : الزمالك
 1981-1980 : الاهلى
 1982-1981 : الاهلى
 1984-1983 : الاهلى
 1985-1984 : الاهلى
 1986-1985 : نادى الترسانه
 1988-1987 : الزمالك
 1989-1988 : الاهلى
 1990-1989 : المقاولون العرب
 1991-1990 : الاهلى
 1992-1991 : الاهلى
 1993-1992 : الاهلى
 1995-1994 : المقاولون العرب
 1996-1995 : الاهلى
 1997-1996 : الاسماعيلى
 1998-1997 : المصرى
 1999-1998 : الزمالك
 2000-1999 : الاسماعيلى
 2001-2000 : الاهلى
 2002-2001 : الزمالك
 2003-2002 : الاهلى
 2004-2003 : المقاولون العرب
 2005-2004 : إنبى
 2006-2005 : الاهلى
 2007-2006 : الاهلى
 2008-2007 :الزمالك
 2009-2008 :حرس الحدود
 2010-2009 :حرس الحدود
 2011-2010 :انبى
 2012-2011 :لم تقم
 2013-2012 :الزمالك
 2014-2013 :الزمالك
 2015-2014 :الزمالك
 2016-2015 :الزمالك
 2017-2016 :الاهلى
 2018-2017: الزمالك
 2019-2018 : الزمالك
 2019\2020 : الاهلى
 2020\2021 : الزمالك

اكتر فرق  كسبت  بالكأس 

 الاهلى: 37 مرة منهم مرتين ويا نادي الزمالك (موسمي 1957-1958، و 1942-1943).
 الزمالك: 28 مرة منهم مرتين ويا نادي الاهلى (موسمين 1957-1958، و 1942-1943).
 الاتحاد: 6 مرات.
 الترسانة: 6 مرات.
 الاسماعيلى: 4 مرات.
 المقاولون العرب: 3 مرات.
 الأوليمبى: مرتين.
 إنبى: مرتين
 القناة: مرة
 الترام: مرة
 المصرى: مرة.
 حرس الحدود: مرتين.

سجل الأبطال حسب النادي

الوصيف ( الخسران في نهائي الكاس ) 
الاهلى: 16 مرة

الزمالك: 13 مرة

المصرى: 9 مرات

الاتحاد السكندرى : 7 مرات

السكة الحديد: 7 مرات

نادى غزل المحله: 6 مرات

الاسماعيلى: 4 مرات

الترسانة: 3 مرات

المقاولون العرب: 3 مرات

بيراميدز: مرتين

سموحه: مرة

الأوليمبى: مرتين

إنبى: مرتين

نادى اتحاد الشرطه: مرتين

نادي منتخب السويس: مرتين

القناة: مرة

الترام: مرة

اسوان: مرة

نادي المنصورة: مرة

بلدية المحله: مرة

نادى وادى دجله: مرة

نادى مزارع دينا: مرة

بطولات مصرية
كوره قدم ف مصر
منافسات كوره قدم فى مصر
فريق مصر لكورة القدم



الاتحاد 
الاتحاد المصرى لكرة القدم انشأ سنة 1921 ، وانضم للاتحاد الدولى سنة 1923 ، وانضم للاتحاد الافريقى كمؤسس سنة 1957.

الزى 
الوان زى منتخب مصر : زى لون علم مصر ، تى شيرت احمر ، و شورت ابيض ، و شراب اسود.

مشاركات مصر فى كاس العالم 
الفريق المصرى اتأهل لـنهائيات كاس العالم 3 مرات, سنين 1934 و 1990 فى ايطاليا و 2018 فى روسيا.

مشاركات مصر فى كاس افريقيا 
الفريق المصرى اتأهل لكاس افريقيا 25 مرة اخرها كاس الامم الافريقيه 2021 فى الكاميرون واخد المركز التانى بعد السنغال

مصر فى كاس العالم 
 فى 28 اغسطس سنة 1920 ، كانت اول مباراة بين مصر و ايطاليا والتى انتهت بفوز ايطاليا بنتيجة 14-1
 فى نوفمبر سنة 1963 كسب الفراعنه باكبر نتيجه فى تاريخ مصر على لاوس فى اندونيسيا ، و كانت النتيجة 16 هدف نظيف .
 فى أمستردام سنة 1928 ، خسر منتخب مصر باكبر نتيجة ثقيلة من ايطاليا11-3
 مصر تأهلت لأول مرة فى التاريخ فى ايطاليا سنة 1934 ، ورغم خسارة مصر لكن الصحف الأوروبيه مدحت نجوم منتخب مصر وقتها.
 فى 8 اكتوبر 2017، تأهلت مصر لنهائيات كأس العالم لكرة القدم 2018 فى روسيا بعد فوزها على الكونغو اللى أسفرت نتيجتها عن فوز مصر 2-1. وسجل محمد صلاح الهدفين الثانيين بفارق دراماتيكى فى الدقيقة الأخيرة. شاركت كأس العالم ١٩٩٠ كاحسن مشاركه حقيقيه فى كأس العالم بتحقيق نتائج تنافسية تليق بمنتخب الفراعنة

كاس العالم للقارات 
 فى بطولة كاس العالم للقارات 2009سنة فى جنوب افريقيا منتخب مصر خسر امام منتخب البرازيل بنتيجة 4-3 لكن لعب ماتش كبيره كان ند فيها للبرازيل و كانت مفاجأة بالنسبه للعالم كله.
 فى بطولة كاس القارات 2009 حقق المنتخب المصرى فوز تاريخى على بطل العالم ايطاليا بهدف نظيف و نال اعجاب العالم و احترامه.
 فى بطولة كاس العالم للقارات 2009 خسر المنتخب المصرى امام منتخب امريكا بنتيجة 3-0 و خرجت مصر من كاس العالم للقارات

كاس افريقيا للامم 
 المنتخب المصرى هو اكثر منتخب كروى كسب ببطولة كاس افريقيا للامم ( 7 مرات ) ، منهم 3 مرات على التوالى فى 2006 و 2008 و 2010 و ده انجاز على مستوى العالم.
 منتخب مصر غلب كل الفرق اللى قابلها فى بطولة 2010 فى انجولا ساعات بفرق الاهداف الشاسع فتغلب بنتبجة 4-0 ( نيجيريا 3 - 1 ، موزمبيق 2 - 0 ، بنين 2 - 0 ، الكاميرون 3 - 1 ، الجزائر 4 - 0 ، غانا 1 - 0 ) ، و حصد لاعبيه كل جوايز التفوق ( جدو اكثر هداف ، جدو احسن بديل ، احمد حسن احسن لعيب ، عصام الحضرى احسن حارس مرمى ، احمد فتحى احسن روح رياضيه ) و كسب الفريق بجايزة احسن خط هجوم و احسن خط دفاع ، و كسب حسن شحاته بلقب احسن مدرب. و لما تشكل الفريق المثالى لافريقيا كان فيه 5 لاعبيين مصريين و ايضا حسن شحاته كمدرب. لما رجع المنتخب لمصر استقبل استقبال كبير من المصريين و كرمه الرئيس حسنى مبارك بوسام الجمهوريه للرياضه.

جدول المشركات

شوف كمان 
 مصر فى كاس العالم

لينكات ليها علاقه بالموضوع 
 الجزيرة : مصر الى النهائى بأداء راقٍ ورباعية تاريخية 
 وسام الجمهورية من الطبقة الأولى لمنتخب مصر 
 العربية : الموندياليون يفشلون فى وقف زحف مصر نحو اللقب الافريقي
 العربية : انتقام الفراعنة.. و عرش افريقيا

مصادر 

 
منتخبات كورة قدم
مصر
مصريين واخدين وسام الجمهوريه
مصر
مصر
ريتشارد دوكينز

ريتشارد دوكينز  (من مواليد 26 مارس 1941) هو عالم بريطاني متخصص فى الاثولوجيا (سلوك الحيوان)، والبيولوجيا التطورية.

لينكات برانيه 
 السايت الرسمي
 مؤسسة ريتشارد دوكينز للعلم والمنطق
 ايه فايدة الدين؟

مصادر 

مواليد 1941
علما بريطانيين
علما انجليز
ملحدين بريطانيين
ملحدين انجليز
لادينيين
نسويين بريطانيين
ناشطين اجهاض
متعلمين فى كلية باليول جامعة اوكسفورد
ترول الانترنت

المتصَيّد او ببساطة لغة الانترنت الترول (من الانجليزى: troll) هو شخص بيحط رسايل او كلام مثير للجدل او للمشاكل, او كلام مالهوش صله بالموضوع فى مجتمع على الانترنت, زى منتدى للمناقشه على الإنترنت او اوَد التشات (الدردشه), بنية إثارة اليوزرات التانيين علشان يردو بحماسه او عاطفيه  او عموما علشان تعطيل المناقشه العاديه للموضوع.

اصل الكلمه 
استخدام مصطلح ترول المعاصر لاول مرة على الانترنت كان فى أواخر تمانينات القرن العشرين  و لكن اقدم مثال على ده هو من سنة 1991. من المعتقد ان الكلمه جايه من تصيد المغفلين. الترولينح ( trolling, التروله) بحد ذاته مستمد من طريقة صيد السمك عن طريق جر الطعم ببطء فى المايّه. لأن الترول عادة بيجرجر فى الموضوع و يحاول يخللى المناقشه ما تخلصش. و يعيد و يزيد نفس الكلام علشان يجر التانيين للمناقشه تانى

كلمة الترول جايه كمان من اسم مخلوقات اتصورت فى الفنون الشعبيه الاسكندناڤيه و قصص للاطفال و كتير بتكون مخلوقات بغيضه و بتضمر الشر.

مصادر 

انترنت
بردية تورين

بردية تورين او لستة الملوك فى تورينو هى لسته مكتوبه بالهيروغليفى على ورق البردى, و بيعتقد إن تاريخها من عهد رمسيس التانى, موجوده دلوقتى فى متحف ايجيزيو (المتحف المصرى فى تورينو).

ورق البردى اللى اللسته مكتوبه عليه كان فى الاصل لستة ضرايب, لكن على ضهرها مكتوب لسته باسامى الآلهه , نص الآلهه ، والملوك الروحيين ، والأسطوريين و الحقيقيين اللى من المعتقد إنهم يكونو حكمو مصر من البدايه.

برديات تانيه 
توجد كمان برديات قديمة :
 بردية كاهون (1800 قبل الميلاد)
 بردية ادوين سميث (1600 قبل الميلاد)
 بردية هيرست (1600 قبل الميلاد)
 بردية بروجش (1300 قبل الميلاد)
 بردية لندن الطبيه (1300 قبل الميلاد)
 بردية ايبرس
 بردية تورين
 برديات ابو صير
 برديات بروكلين
 برديات كارلسبرج
 الطب فى مصر القديمه
 اشهر اطباء مصر القديمه

مصر القديمه
فراعنة
برديات مصريه
تاريخ مصر
مصرولوجيا
ترول

الترول مخلوق مخيف عضو فى جنس من مخلوقات الاساطير فى الميثولوجيا الاسكندنافيه , و هى مخلوقات اتصورت فى الفنون الشعبيه الاسكندنافيه و قصص للاطفال و كتير بتكون مخلوقات بغيضه و بتضمر الشر, و بتسكن الكهوف او تحت الارض او فى غابات شمال أوروبا.

فولكلور
اسكندنافيا
ثيوقراطيه

الثيوقراطيه (من اصل يونانى: θεοκρατία = حكم الآلهه)، نظام حكم يستمد شرعيته و سلطاته مباشرة من الإله، و فيه تتكون الطبقه الحاكمه من الكهنه و رجال الدين اللى بييعتبرو نفسهم عارفين الدين و متوجهين من الاله. الحكومه الثيوقراطيه هى الكهنوت الدينى نفسه.اى دوله بتحط اى دين فى اى حاجه زى الدستور و القوانين و شهادات الميلاد و البطايق و الباسبورات و التعليم و اللبس و الاعلام و الفن و العماره و الشرب و الاكل و اى حاجه هى دوله دينيه يعنى ثيوقراطيه بدرجات مختلفه.

ثيوقراطيه يهوديه

اسرائيل 
هناك كميّه كبيره متداخله من القوانين اليهوديه (هالاخاه) و القانون مدنى, بالذات لـ فرض الزواج على الطريقه اليهوديّه الأورثوذكسيّه للمواطنين اليهود, بدلا عن تطبيق الجواز المدنى]] (ولو ان انواع القوانين يتم تحديها باستمرار مما يعيق تنفيذها بشكل مستمر). فيه مؤسسه تانيه مدعومه تدعى "يشيڤا"- معهد لاهوت اورثوذوكسى يهودى, بتتموّل بـ فلوس كتيره من الدوله.

ثيوقراطيه مسيحيه

مدينة الفاتيكان 
الدين الرسمى لـ مدينة الفاتيكان هو [المذهب الكاثوليكى الرومانى]. زعيم الفاتيكان هو البابا, و حاكم الكنيسه الكاثوليكيه الرومانيه. البابا يُنتخب مدى الحياه عن طريق مجموعة حاصه من رجال الدين, يملكون سلطات شرعيه و تنفيذيه و قوّه قضائيه غير محدودة ضمن حدود دولة مدينة الفاتيكان. و بده, فهى مملكه ثيوقراطيه كامله.

أندورا 
حكومة أندورا ثيوقراطيه الى حد ما, ان الأسقف "اورجيل"/Urgel, اورجيل: مكان فى اسبانيا, هو واحد من الأمراء المشاركين, ولو ان الدور تقريباً , كله يبقى احتفاليا وصوريا.

ثيوقراطيه اسلاميه

السعوديه 
اصل الثيوقراطيه الاسلاميه السنيه

ايران 
ثيوقراطيه اسلاميه شيعيه

ثيوقراطيه بوذيه

تيبيت 
و ان ما كانتش دوله مستقله, فأن الإداره المركزيه التيـبـيتيّه (وتدعى: حكومة التيـبـيت فى المَنفَى) تــِشرف على اداء الخدمات الإجتماعيه و برامج المجتمع التيـبـيتى فى المنفى داخل الهند و خارجها, كمان برامج الصحه, و التعليم, و الدين و الثقافه. الدالاى لاما ال14 هو زعيم الدوله الرسمى فى الإداره التيـبـيتيّه المركزيه. الإداره التيـبـيتيّه المركزيه تعرّف نفسها بـ انها ديموقراطيه, محكومه دستوريّاً بـ ميثاق التيـبـيتيين لعام1991 فى المنفى.

مملكة بوتان 
بوتان هى ثيوقراطيه تيبيتيّه بوذيه, اوليجارخيّة رجال دين بوذيين.

مصادر 

نظم حكم
فانوس رمضان

فانوس رمضان واحد من الحاجات المهمه جدا فى مصر فى رمضان و اول لما اتعمل كان ايام الفاطميين لما كانو فى مصر.
الفانوس بيتعمل بطرق و اشكال مختلفه, فيه منه الفوانيس الإزاز, بتكون معموله من الصفيح و الازاز الملون و بيتحط جواها شمعه او اكتر و ده الشكل الفلكلورى المعروف للفانوس.
و بعديه ظهر انواع و اشكال تانيه زى الفانوس الباغه اللى بينور بلمبه و بطاريات صغيره, و الفانوس اللى بيغنى و بيكون متسجل عليه اغانى من بتوع رمضان.
الاطفال بيحبو الفانوس جدا, حتى الكبار اوقات كتير فيه كتير منهم بيعلقو فوانيس كبيره قدام البيوت او فى الشوارع و الحوارى و الحكايه دى بتكون موجوده كتير جدا فى الاماكن الشعبيه زى مصر القديمه و الاحياء القديمه اللى قريبه من وسط البلد فى القاهره.

ثقافة مصر
فولكلور مصرى
ايما بونينو

ايما بونينو اتولدت فى البرازيل (9 مارس 1948)، سياسيه ايطاليه، وعضوه سابقه فى البرلمان الاوروبي وحاليه فى مجلس الشيوخ الايطالي، وعضوه قياديه فى حزب الايطاليين الراديكاليين، وده حزب سياسي بيدعم الليبراليه الاجتماعيه والاقتصاديه وحقوق الانسان. اتخرجت من جامعة بوكوني تخصص ادب ولغات حديثه فى ميلانو سنة 1972.

مواليد 1948
سياسيين طليان
ناشطين اجهاض
فريق سوريا لكورة قدم

فريق سوريا لكورة القدم (فرنساوية:Fédération Arabe Syrienne de Football) اتأسس اتحاد سوريا لكورة قدم سنة 1936 م, وبعد سنة انضم للإتحاد الدولى الفيفا, وانضم للإتحاد الآسيوى سنة 1969 م, وكان هناك كتير من نجوم فريق سوريا واللى دخلت وإتحفظت فى ذاكرة الكورة السورية
و دول بعض اللاعيبة القدام:
 محمود طوغلي
 موسى شماس
 كيفورك ماردكيان
 جوزيف شهرستان
 احمد عيد
 فيصل احمد
 نزار محروس
 سامر درويش
 جورج خوري
 يوسف هولا
 عساف خليفة

معلومات عامة 
 افضل نتيجة لسوريا هى فوز المنتخب السورى على جزر المالديف بـ 12 هدف نضيف رايح و جاى.
 أسوأ نتيجة لسوريا كانت خسارته التقيله قدام المنتخب اليونانى بـ 5-0 سنة 1949
 فريق سوريا إنسحب من بطولة كاس العالم فى البرازيل سنة 1955 وكرر مرة تانية فى مونديال انجلترا سنة 1966, وبردو انسحب عن المشاركة سنة 1978 فى الأرجنتين.

مصادر 
 

س
سوريا
قومى
سوريا
فريق العراق لكورة قدم

فريق العراق لكورة القدم بيلعب بإسم العراق فى الماتشات الدوليه. الإتحاد العراقى لكورة القدم إ اتاسس سنة 1956م وانضم للفيفا سنة 1960

ماتشات مهمه 
|-
! الماتش الاولانى !! اكبر فوز !! اكبر خسارة
|-
| المغرب 2-2 || اثيوبيا0-13 || 5-1
|-

أهم المشاركات العراقية فى المنافسات المختلفة 
 كاس اسيا 8 مرات: 1972-1976-1996-2000-2004-2007-2011-2015
 دورة الالعاب الاسيوية 5 مرات: 1974-1978-1982-1986-2006
 بطولة غرب اسيا 4 مرات: 2000-2002-2004-2007-2010-2012-2014
 دورة العاب غرب اسيا مرة واحدة سنة 2005
 نهائيات كاس اسيا للشباب 14 مرة: 1975-1976-1977-1978-1982-1988-1994-1998-2000-2004-2006-2008-2010-2012-2014
 نهائيات كاس اسيا للناشئين 6 مرات: 1985-1988-1994-1998-2004-2006-2008-2010-2012-2014
 نهائيات كاس العالم للشباب 3 مرات: 1977-1989-2001
 بطولة كاس العرب 4 مرات: 1964-1966-1985-1988
 دورة الالعاب العربية 4 مرات: 1957-1965-1985-1999
 بطولة كاس الخليج 9 مرات: 1976-1979-1982-1984-1986-1988-1990-2004-2007-2008-2010
 بطولة العالم العسكرية 5 مرات: 1969-1972-1973-1977-1979
 نهائيات كاس اسيا بخماسي الكرة 6 مرات: 2001-2002-2003-2005-2006-2007
 نهائيات كاس العالم مرة واحدة فى المكسيك سنة 1986م
 دورة الالعاب الاولمبية 4 مرات :1980 و 1984 و 1988و 2004

لعيبه مشهورين فى تاريخ الكرة العراقية 
يونس محمود*نشأت أكرم*رعد حمودي*احمد راضى*حسين سعيد*نعيم صدام*عباس عبيد*نور صبري*هوار ملامحمد* .

انجازات 
 بطل كاس غرب اسيا مرة واحدة.
 بطل كاس اسيا مرة واحدة.
 بطل كاس الخليج 3 مرات.
 بطل شباب اسيا 5 مرات
 بطل كاس العرب 4 مرات.

مصادر 

عراق
العراق
عراق
عراق
قومى
عراق
عبدالوهاب ابو الهيل

عبدالوهاب ابو الهيل لابيد، لاعب كورة قدم عراقى معتزل, وهوا من مواليد 21 ديسمبر 1975م ، اتولد فى بغداد عاصمة العراق, ومركزه كان لاعب وسط.

مشاركاته 
شارك فى دوره الالعاب الاوليمبيه اللى استضافته مدينه اثينا اليونانى سنه 2004, وبرضه لعب لكاس اسيا سنه 2000 بدوله لبنان وسنه 2004 فى الصين, وبرضه شارك للمره الاولانى لبطوله كاس القارات 2009, واللى استضافته جنوب افريقيا.

مصادر 

رياضيين من بغداد
لاعبين كوره قدم وسط
لعيبة كورة قدم عراقيين
لاعبين فريق العراق لكوره قدم
لعيبه كوره قدم عراقيين اولمبيين
لعيبه كاس اسيا 2000
لعيبه كاس اسيا 2004
لعيبة كورة قدم فى اوليمبياد صيف 2004
لعيبة كاس القارات 2009
هادى احمد

هادى احمد، عراقى من البصرة، اتولد فى 1953م، لعب 65 مباراة دولية وسجل اول هدف لمنتخب بلده فى تاريخ مشاركاته الأولمبية فى دورة الالعاب الأولمبية فى موسكو سنة 1980 م ، وفى سنة 1982 اعتزل اللعب دولى ، وفى سنة 1985 اعتزل اللعب خالص، و هو حيبقى فى تاريخ العراق الكروى.

مشاركته فى كاس الخليج سنة 1979م 
سجل هادى احمد هدف رائع فى مرمى الكويت ، وكمان سجل هدف فى مرمى الامارات، و أخد احسن لاعب فى بطولة الخليج العربى الخامسة فى العاصمة بغداد.

اعماله بعد الاعتزال 
لما كان هادى احمد لاعب فى نادى الميناء البصري, الفريق أخد كاس الدورى العراقى للمرة الوحيدة فى موسم 1977-1978 م. وبعد الاعتزال وفى التسعينيات اتحبس من الراحل "عدى صدام حسين" وقرر الابتعاد عن وطنه وبدأ بتدريب نادى سترة البحرينى كمدرب لأول مرة، وقبلالحادثة دى اشتغل مدرب لنادى بترول الجنوب فى البصرة (الدرجة التالتة) وبعدين اشتغل مدرب لنادى الميناء فى السنين 1995 - 1996 و 2001. دلوقتى شاغل منصب رئيس الهيئة الادارية لنادى الميناء.

مصادر

لينكات برانيه 
 موقع نادى الميناء الرياضي 
 مقابلة صحفية مع هادى احمد
 جورنال الوطن السعودية 
 

مواليد 1953
لعيبة كورة قدم عراقيين
لاعبين فريق العراق لكوره قدم
لعيبة كورة قدم فى اوليمبياد صيف 1980
مملكة كاستييا

مملكة كاستييا كانت واحده من ممالك القرون الوسطى فى شبه الجزيره الايبيريه.

تاريخ 
ظهرت ككيان سياسي مستقل فى القرن التاسع : و كانت بتتسمى مقاطعة كاستييا تحت حكم مملكة ليون. مملكة كاستييا كانت حته من مملكة ليون ف شمال غرب ايبيريا . سنة 970 حصلت حرب أهليّة داخلية ف مملكة ليون فانقسمت على نفسها لقسم غربى وهو مملكة ليون نفسها وقسم شرقى اتسما مملكة كاستييا.

تاج كاستييا 
تاج كاستييا كيان تاريخى ابتدا بعد اتحاد نهائى بين مملكة ليون و مملكة كاستييا سنة 1230.

مصادر 

تاريخ اسبانيا
دورى أبطال العرب

دوري ابطال العرب هو بطولة دايماً فى المركز الاول والأكتر شعبية فى الدوريات العربية المحلية ، عشان التنافس على حصول اللقب على بطل العرب والحصول على جايزة المسابقة .

ظهرت الفكرة واللى إتبناها الاستاذ السعودى / محيى الدين صالح كامل رئيس شبكة راديو وتلفزيون العرب.

وتتلخص المسابقة فى تجميع 32 فريق فى كافة الدول العربية ، وبيتم اختيارهم على حسب حصولهم على بطولاتهم المحلية زى بطولة كاس الإتحاد السعودى او كاس إتحاد المصرى وغيره. وبيلعبو الماتشات راحين و جايين وبنظام خروج المهزوم لحد ما يوصلو للمباراة النهائية .

لينكات برانيه 
 الموقع الرسمي للبطولة 
 Arab Champions League Semi Finals

مسابقات عربية
كاس الخليج للانديه

كاس الخليج للانديه (اسم رسمى:كأس الخليج العربى للأندية) ده بطوله الانديه الخليجيه اللى بتشارك فيه البلاد العربيه فى الخليج الفارسى، ابتدت البطولة فى 10 ديسمبر 1982 ، و اقيمت البطولات التلاتة الاولى بنظام رايح جاى (الذهاب و الاياب)، و من وقت البطولة الرابعة و لحد البطولة ال21 اقيم فى نظام التجمع ، و فى موسم 2006/2007 تم استحداث نظام جديد للبطولة ، بحيث إتزود عدد الفرق المشاركة من 6 فرق الى 12 فريق ، و اتقسمت الفرق لتلات مجموعات ، و يتأهل اللى من اوائل المجموعات للدور النص-نهائى مع صاحب أحسن مركز تانى ، و تكون المجموعات بنظام التجمع من دورى من قسم واحد. اما الدور النص-نهائى و النهائى فهو نظام الذهاب و الرجوع.

الفرق الفايزة فى المسابقة حسب الدول الخليجية

اكثر الفرق فوزا 
 نادى الاهلى السعودى 3 مرات
 نادى الإتفاق السعودى 3 مرات
 نادى العربى الكويتى مرتين
 نادى الشباب السعودى مرتين
 نادى كاظمة الكويتى مرتين
 نادى القادسية الكويتى مرتين
 نادى النصر السعودى مرتين
 نادى الهلال السعودى مرتين
 نادى الاتحاد السعودى مرة واحدة
 نادى فنجا العمانى مرة واحدة
 نادى السد القطرى مرة واحدة
 نادى الشباب الاماراتى مرة واحدة
 نادى العين الاماراتى مرة واحدة

اللى فازو أكتر حاجة حسب الدول 
 المملكة العربية السعودية 13 مرة
 الكويت 6 مرات
 الامارات العربية المتحدة مرتين
 سلطنة عمان مرة واحدة
 قطر مرة واحدة

لينكات برانيه 
 
 RSSSF

مسابقات عربية
معاشره جنسيه

المعاشره الجنسيه (انجليزى: Sexual intercourse; فرنساوى: Rapport sexuel; عربى: الجماع) معناها فعل دخول عضو الذكر التناسلى مدخل جهاز الأنثى التناسلى .
و الاتنين ممكن يكونو من جنسين مختلقين او لا ، او ممكن يكونو مخنثين زى فى حالة القواقع

فى السنين  الاخيرة اختراق الاعضاء اللى مش جنسية (الجماع عن طريق الفم ، الشرج) او باستعمال اعضاء مش جنسية (صباع) فى بعض الاحيان بيتقال عليها معاشره جنسيه ،
تقليديا المعاشره الجنسيه بتعبر انها نقطة النهاية الطبيعية كل الاتصال الجنسى بين راجل و ست .

مصادر 

بيولوجيا
جنس
محمد صدقى

محمد صدقى ( 1899 - 1944 )، كان اول طيار مصرى قام برحله جويه بطياره صغيره من اوروبا لمصر ، بعد ما اتدرب ع الطيران فى المانيا ( 1930 ). اشتغل كبير طيارين شركة مصر للطيران.

حياته 
محمد صدقى يبقا اخو رئيس الوزرا المصرى اسماعيل صدقى و بعد ما خلص تعليمه الثانوى بعته ابوه على المانيا عشان يدرس اقتصاد بس بسبب حبه للطيران غير دراسته.
قضـى 3 سنين فى المانيا اتعلم فيهم الطيران على نفقتـه الخاصـه و بعد ما خلص تعليمه اشترى من فلوسه الخاصه طياره صغيره صناعه المانيه بمحرك واحد و ليها كرسيين ومكشوفه ( من غير غطا ازاز) و كانت سرعتها ما تزيدش عن 120 كم فى الساعه.

الرحله 
قرر محمد صدقى انه يطير بطيارته من بيرلين للقاهره فى يوم 12 يناير 1930 و من مطار برلين ابتدا رحلة مثيره وخطيره عدا فيها اوروبا و هو بيصارع الطقس اللى ماكانش مستقر و وصل لحد تشيكوسلوفاكيا و بعدين لـ يوجوسلاڤيا و بعدين البحر المتوسط و طــار فوقه لحد ما وصل للسلوم جوه مصر .
من السلوم كمل طيرانه لحد اسكندريه و بعدين وصل لمطار مصر الجديده فى القاهرة يوم 26 يناير 1930 و من ساعتها بيعتبر يـوم 26 يناير من كل سنه عيد قومى للطيران المدنـى فى مصر . المصريينن عملو له احتفالات كبيره و حضر استقباله فى المطار ملك مصر ساعتها الملك فؤاد الاول
ه'''هاجر الى المانيا حيث مات وهو فى الخامسة والاربعين من عمره سنة 1949م .

المراجع 
 الموسوعة الثقافية، مؤسسة فرانكلين للطباعة والنشر، القاهرة - نيو يورك 1972
 وزارة الطيران المدنى المصريه 
 المصدر (جريدة الاهرام 3/9/2004)

مواليد 1899
وفيات 1944
طيارين مصريين
محمد صبرى أبو علم

محمد صبرى ابو علم ، باشا (منوف، المنوفيه، 1893 - القاهرة، 1947 ) ، سياسى و قانونى مصرى ، درس فى مدرسة الحقوق فى القاهرة، مصر ، و اتصل بالحركه الوطنيه المصريه. اعتقل كذا مره ايام ما كان طالب. اشتغل محامى و اشترك فى ثورة 1919. انتخب نايب عن حزب الوفد و اتعين وزير للعدل و بعدين انتخب نقيب للمحاميين.
اتسمى شارع فى القاهره على اسمه.

المراجع 
 الموسوعة الثقافية، مؤسسة فرانكلين للطباعة والنشر، القاهرة - نيو يورك 1972

مواليد 1893
وفيات 1947
وزراء عدل مصريين
برلمانيين مصريين
سياسيين مصريين
قانونيين مصريين
محامين مصريين
منايفه
ناس من منوف
متعلمين فى جامعة القاهره